Komplex leadások-prezentáció

**Határidők:**

**Komplex 1**

**Beadási határidő:** 2018. május 18 péntek

A beadás teljesítettnek tekinthető,

ha az elektronikus dokumentáció megérkezik az adott napon 24h-ig

Az elektronikus beadás feltöltési tárhelyéről később lesz pontos információ

Pótbeadás: különeljárási díjjal május 28. hétfő 24h elektronikus munkarészek, modell és plakát a prezentáció kezdetéig. (pontos időpont később)

**Komplex 2**

**Beadási határidő:** 2018. május 18 péntek

A beadás teljesítettnek tekinthető, ha az elektronikus dokumentáció megérkezik az adott napon 24h-ig és a kinyomtatott anyag kitűzésre kerül a pótbeadás napjáig, május 28. hétfő 16h-ig)

Az elektronikus beadás feltöltési tárhelyéről később lesz pontos információ

Pótbeadás: különeljárási díjjal május 28. hétfő 16h-ig kitűzni, 24h-ig elektronikus munkarészeket feltölteni a tárhelyre.

**Beadandó:**

**Komplex 1 és 2**

a teljes tervcsomag elektronikusan **pdf formátumban** (fájlméretre kezelhető legyen) A tervlapok szakáganként legyenek összefűzve. Az összefűzött fájl neve tartalmazza a szerző nevét és a szakág megnevezését. Pl: Fejérdy\_Péter\_építészet. (ha túl nagy lenne a fájl, akkor lehet több füzetre bontani. (Pl: előtanulmány, koncepció, előképek, műleírás, tervlapok…stb)

**Komplex1**

**modell** a házról: 1:200 vagy indokolt esetben ettől eltérő , a konzulenssel egyeztetett léptékben

1db 70x100cm **kiállítási tabló**. A tabló mutassa be és tegye érthetővé a ház koncepcióját, főbb döntéseit. A tablón elhelyezendő anyagot illetően nincs formai megkötés (fotók, skiccek, helyszíni elemzés, pár szavas műleírás, tervek (léptéke választható). Fontos, hogy a terv lényeg, főbb döntései téri rendszere, homlokzati kialakítása érzékelhető legyen.

A tabló alján a felirati sáv egységesen a mintalap szerint készüljön.

A **prezentáció** vetített képes rövid tervismertetés. A rendelkezésre álló 5 percben ismertessétek a terv főbb koncepcionális döntéseit (helyszín, funkció, telepítés, helyfoglalás, a ház téri viselkedése, választott anyagai, szerkezetei)

A képi anyag illusztrálja és vezesse a mondanivalótokat. Ne a tablót vetítsétek ki egészben, az olvashatatlan lesz, hanem mindig egy olyan képet, ami arról szól, amiről beszéltek. Tervezzétek meg az előadást, hogy a megadott időkeretet ne lépjétek túl. A prezentációt rövid értékelés, párbeszéd követi (max 10perc)

A prezentáció anyagát kérem, hogy a prezentáció előtti napon 18h-ig küldjétek el emailen, hogy ne a helyszínen kelljen a feltöltésre várni.

A kidolgozandó munkarészeknél (elektronikusan pdf formátumban.) az egyes helyszínek között a feladat méretétől függően eltérések lehetnek. Erről a konzulensekkel érdemes egyeztetni. (Bizonytalanság esetén a tantárgyfelelőssel.)

helyszínrajz(ok) városszerkezeti léptékben (pl:1:2000) és szomszédsági léptékben (pl:1:500)

alaprajzok, metszetek, homlokzatok, m=1:100, de legalább egy 1:100 léptékű részletezettséggel.

**Komplex2**:

2db alaprajz m=1:50

2db metszet m=1:50

1db homlokzat m=1:50

+részletrajzok,

valamint m=1:200 léptékben (vagy kidolgozottsággal) a teljes ház alaprajza (tájékoztató jelleggel, hogy a kiválasztott rész összefüggései értelmezhetőek legyenek)

a terveket kinyomtatva is ki kell tenni. Mindenkinek 1db paraván jut. A tervek ne legyenek egymást eltakaró módon kifüggesztve. Ha nem fér el a paravánon az anyag, akkor a többi tervlap legyen összehajtogatva a füzetek mellett.

modell nem kötelező (de örömmel fogadunk a komplex2-höz tartozó modellt (metszet, részlet, egy izgalmas tér…stb)

prezentáció nincs

Fejérdy Péter

tantárgyfelelős